จอมเตะรุ่นจิ๋วคว้า 3 ทองยุวชนโลก บิ๊กเอ มั่นใจอนาคตสดใส
จอมเตะรุ่นจิ๋วเก่งไม่แพ้รุ่นพี่ทำผลงานกระหึ่มโลกผงาดคว้า 3 แชมป์โลก ในศึกเทควันโดยุวชนชิงแชมป์โลกที่อียิปต์ จาก รุ่น 33 กก.หญิง รตาทิพย์ นามศรี, รุ่น 51 กก.หญิง ศศิกานต์ ทองจันทร์ และรุ่น 41 กก.หญิง ชุติกาญจน์ พร้อมกับอีก 3 เหรียญเงิน และ 3 เหรียญทองแดง บิ๊กเอ ผศ.พิมล ศรีวิกรม์ นายกสมาคม ชื่นชมนักกีฬาสุดเจ๋ง สร้างประวัติศาสตร์คว้ารางวัลมามากที่สุด จนได้ถ้วยแชมป์โลก,การแข่งขันเทควันโดยุวชนชิงแชมป์โลก เวิลด์เทควันโด คาเด็ต แชมเปียนชิพ 2017 ที่ประเทศอียิปต์ ผลงานของจอมเตะรุ่นจิ๋วไทย ปรากฏว่า คว้ามาได้ 3 เหรียญทอง 3 เหรียญเงิน 3 เหรียญ ทองแดง และยังสามารถคว้าแชมป์คะแนนรวมประเภททีมหญิงมาครองอย่างยิ่งใหญ่ รวมทั้งวิชิต สิทธิกัณฑ์ ซิวรางวัลโค้ชยอดเยี่ยมทีมหญิงด้วย,แชมป์โลกคนแรก รุ่น 33 กก.หญิง รตาทิพย์ นามศรี จอมเตะวัย 14 ปี ซึ่งรอบแรกได้บายก่อนที่ในรอบ 16 คนสุดท้าย ชนะ ซาคซี ซาร์เตรี ปาติล จากอินเดีย 11-4 คะแนน รอบ 8 คน ชนะ ฮาเนห์ ฮัซซันเนชาจ จากอิหร่าน 10-4 ตามด้วยรอบรองชนะเลิศ ชนะ ชาร์ด เอลฮอสซีนีย์ จากอียิปต์ 21-6 และมารอบชิงชนะเลิศ พิชิต อเลีน กอนกอรา จาก เม็กซิโก 20-13 คว้าเหรียญทองไปครอง ขณะที่แชมป์ที่ 2 รุ่น 51 กก.หญิง ศศิกานต์ ทองจันทร์ นักเทควันโดวัย 14 ปี ลงแข่งรอบ 32 คน ไม่ต้องออกแรงได้บาย รอบ 16 คน ชนะ ไอโน การ์เซีย ร็อดริเย จากสเปน 23-5 มารอบ 8 คน พิชิต ลีอานา คูเซเยวา จากคาซัคสถาน 25-1 รอบรองฯ ชนะวลาดา กร็อดเนีย จากรัสเซีย 13-7 และรอบชิงชนะ ไตลารา คาร์ทัล จากตุรกี 27-23 ซิวเหรียญทอง และอีก 1 เหรียญทอง จากรุ่น 41 กก.หญิง ชุติกาญจน์ จงกลรัตนวัฒนา ลงรอบ 32 คน ชนะ กัว เยน ยู จากไต้หวัน 23-1 มารอบ 16 คน ชนะบาย ปัวร์วี อาร์ยา จากอินเดีย ที่เจ็บขอถอนตัว เข้ารอบ 8 คน ชนะสเว็ตลานา ชาเอียเวโตวา จากรัสเซีย 7-6รอบรองฯ ชนะ เอล กิลด์ คาริมา จากตูนิเซีย 10-8 และรอบชิงฯ ชนะ โมบีนา กาลิเวนต์ จากอิหร่าน 25-10,ส่วน 3 เหรียญเงิน จากรุ่น 29 กก.หญิง ฟ้าใส จากนอก รอบ 16 คน ชนะ เชดา ทานาจี คีเล จากอินเดีย 38-15 รอบ 8 คน ชนะ โซเฟีย ดาเล จอร์จ ฮัวตา จากเม็กซิโก 36-13 รอบรองฯ ชนะ ฮาบีบา อาเหม็ด จากอียิปต์ 11-8 รอบชิงฯ แพ้ มาโซห์เม ราจ์บาร์ จากอิหร่าน 14-34 อีก 1 เหรียญเงินต่อมา จากรุ่น 37 กก.ชาย ธาวิน แย่ง–เชาว์ รอบ 32 ชนะ เนอร์เบ็ค กาเซส จากคาซัคสถาน รอบ 16 คน ชนะ ริสโต บ็อกดานอฟ จากบัลแกเรีย 31-12 รอบ 8 คน ชนะ อาลิเรซา ฮอสเซนปัว จากอิหร่าน 34-27 รอบรองฯ ชนะ อาเมอร์เบ็ค ตูราอีฟ จากอุซเบกิสถาน 15-14 รอบชิงฯ แพ้ ยูซเซฟ แมนซัวร์ จากอียิปต์ 29-30 และส่วนอีก 1 เหรียญเงิน รุ่น 59 กก.หญิง ภาวิไล กอบเกื้อกูล รอบ 16 คน ชนะ เปอเรส คารลา จากเม็กซิโก 25-11, รอบ 8 คน ชนะ โอดราโก อลิส จากสเปน 13-12, รอบรองฯ ชนะ ยิวมาส เบนกูซู จากตุรกี 26-6 รอบชิง แพ้ เปกอนกินา จากรัสเซีย 11-17 และ 3 เหรียญทองแดง จากรุ่น 45 กก.ชาย ธนกฤต ยอดรักษ์, รุ่น 49 กก. ชาย ณภัทร,ศรีติมงคล และรุ่น 57 กก.ชาย ปัณณธร ตะลัยวงศ์,บิ๊กเอ ผศ.พิมล ศรีวิกรม์ นายกสมาคมกีฬาเทควันโดแห่งประเทศไทย กล่าวว่า ชื่นชมกับผลงานที่ยอดเยี่ยมของนักเทควันโดยุวชนทีมชาติไทย ที่คว้ามาได้ 3 เหรียญทอง 3 เหรียญเงิน 3 เหรียญทองแดง ถือว่าเป็นผลงานของจอมเตะรุ่นเล็กที่ดีเป็นประวัติศาสตร์ได้เหรียญรางวัลมามากสุด ไม่แพ้ รุ่นพี่ๆ ซึ่งสมาคมได้ทุ่มงบประมาณจากเงินของผู้ให้การสนับสนุนนำมาพัฒนาเทควันโดไทยอย่างครบวงจร เราส่งนักกีฬาไปแข่งขันทุกรุ่นตลอดปี ซึ่ง ประสบความสำเร็จในทุกระดับอายุ โดยเด็กยุวชนเหล่านี้จะพัฒนาตัวเองให้ก้าวสู่ทีมชาติในอนาคตข้างหน้าก็ขอให้รักษามาตรฐานตัวเองเอาไว้เพื่อมาทดแทนรุ่นพี่.
จอมเตะรุ่นจิ๋วเก่งไม่แพ้รุ่นพี่ทำผลงานกระหึ่มโลกผงาดคว้า 3 แชมป์โลก ในศึกเทควันโดยุวชนชิงแชมป์โลกที่อียิปต์ บิ๊กเอ ชื่นชมนักกีฬาสุดเจ๋ง สร้างประวัติศาสตร์คว้ารางวัลมามากที่สุด จนได้ถ้วยแชมป์โลก
เทควันโดยุวชนชิงแชมป์โลก,รตาทิพย์ นามศรี,ศศิกานต์ ทองจันทร์,ชุติกาญจน์ จงกลรัตนวัฒนา,พิมล ศรีวิกรม์